  Майя Бывальцева «Пельняньлэн дунневыл нуналэз» фестиваль улсын Удмуртиын туспуктэмъёсын «Синучкон» вожвылъяськон ортчоз. Со сярысь ужрадэз радъясьёс иворто. Пыриськисьёс асьсэлэсь яке семьязылэсь 20 арлэсь азьвыл лэсьтэм туспуктэмзэ «улӟытозы». Вожвылъяськонлэн номинациосыз: - адямиос дыр ортчемъя; - интыос дыр ортчемъя; - киуж дыр ортчемъя; - инкуазь дыр ортчемъя. Ужъёсты кутон 17-тӥ толшоре кутскиз. Йылпумъянъёс лэсьтозы но вормисьёсты пусъёзы 9-тӥ тулыспалэ. Вожвылъяськон сярысь рос-просгес тодыны луоз «Пельняньлэн дунневыл нуналэз» фестивальлэн сайтаз.  Тодэ вайытом, озьы ик Пельняньлэн нуналэз улсын синпельёс лэсьтонъя «Зарни киос» вожвылъяськон ялӥзы но «Юмшан» но «Рэпушки» ӵектосъёсы пыриськон понна куриськонъёсты кутыны кутскизы.  Тегъёс: Мерлык Лулчеберет Ижкар Удмуртия Пельняньлэндунневылнуналэз  